Repokoers bly onveranderdDie Suid Afrikaanse Reserwebank (Foto: AP) Die Suid-Afrikaanse Reserwebank het Donderdag besluit om die repokoers onveranderd te laat op 6,5%, het Lesetja Kganyago, president van die Reserwebank, Donderdag gesê. Die bank se monetêrebeleidskomitee het besluit om die repokoers – die koers waarteen die bank geld aan handelsbanke leen – onveranderd te laat te midde van voorspellings dat ekonomiese aktiwiteit vir die res van die jaar swak sal bly. Kern-inflasie bly onveranderd op 4,0% en verbruikersprysinflasie vir vervaardigde goedere het in September tot 4,1% gedaal. Kganyago het gesê drie lede van die komitee het gekies om die rentekoers bestendig te hou, terwyl twee lede die repokoers met 25 basispunte wou verlaag.